**Budai Térképkör, azaz ami a térképen kifér!**

(gyalogtúra)

A vírushelyzet kapcsán sajnos ez évben nagyon sok tervezett túra elmaradt, így járt ez a program is, hiszen eredetileg májusban mentünk volna a Budai-hegységbe. Mára szerencsére rendeződni látszik a helyzet, újra lehet természetjáró szervezeteknek túrákat szervezni.

Ebben a – reményeink szerint tartósan így maradó helyzetben - egyesületünk továbbra is szervez és biztosít programot a hosszútávú túra utakat illetve az egyhetes túrákat kedvelőknek.

A Budai Térképkör egy 82 km-es, 2453 méternyi emelkedőt tartalmazó körtúra a Budai-hegységben, érintve a Pilis déli csücskét is. Egy túra- illetve terepfutó útvonal, mely jelzett turistautakon halad, egyik érdekessége, hogy 15 különböző turistajelzést érint. Az "ami a térképen kifér" cím arra utal, hogy a Budai Térképkör a legnagyobb olyan kör, mely a Cartographia Kft. klasszikus Budai-hegység turistatérképén kifér, azaz ahol lehet, a legközelebb halad a térkép széléhez. (mindezt úgy, hogy közben minél inkább az erdőben vezet, és nem lakott területen) Az útvonal a Budai-hegység ismert és kevésbé ismert részeire is elvezet. A túra teljesítésének igazolásához szükséges egy 37 igazoló kérdést tartalmazó ellenőrző lap helyes kitöltése. A kérdések – többségében - a 37 alkalommal történő jelzés váltás kereszteződéseiben található tereptárgyakkal kapcsolatosak. Ehhez az útvonalhoz teszünk hozzá még kb. 45 km-t a Budai-hegység egyéb túraútvonalaiból azért, hogy a hét minden napjára jusson egy-egy szép túra.

***Fontosabb tudnivalók:***

* indulás: 2021. szeptember 20. (hétfő) 700-kor a CsDKK parkolótól
* hazaérkezés: 2021. szeptember 26. (vasárnap) kb. 1800-ra Paksra
* A túraútvonal hossza: 127 km, szintemelkedés: 3470 m
* Nehézségi fokozat: *könnyű-közepes* (A napi távok közepesek illetve rövidek, a szintemelkedés egy-egy nap jelentősebb, de összességében nem sok. Követelmény a magabiztos mozgáskoordináció, egészséges szervezet és átlagos erőnlét. Elvárás a csapatban történő túrázás szabályainak betartása.)
* **A túra –** tervezett **- költsége: 83.000 Ft**

(az ár tartalmazza a szállásköltséget 6 éjszakára /2 ágyas elhelyezéssel, étkezést 6 reggeli + 6 vacsora terjedelemben, csomagszállítást, helyi közlekedési eszköz használatát /*ennek költsége változhat a megtett távolság és az igénybe vevők létszámától függően*/ és egy csoportprogram költségét)

* Javasolt az évszaknak és a terepnek megfelelő túraöltözet és egyéb felszerelések használata.
* A túrán mindenki a saját felelősségére vesz részt.

***A napi túrák útvonala, a napi táv és a napi szintemelkedés:***

|  |  |  |
| --- | --- | --- |
| időpont | **honnan - hová** | km/m |
| hétfő | Budaörs ⇨ Budakeszi | 14/460 |
| kedd | Budaörs ⇨ Vadaskerti út vége | 21/700 |
| szerda | Budakeszi ⇨ Nagy-Kopasz ⇨ Budakeszi (körtúra!) | 17/400 |
| csütörtök | Budakeszi ⇨ Solymár | 22/530 |
| péntek | Vadaskerti út vége ⇨ Solymár | 22/500 |
| szombat | Solymár ⇨ Egri vár - Kevély-nyereg – Nagy-Kevély - Solymár (körtúra!) | 18/560 |
| vasárnap | Solymár ⇨ Zsíros-hegy - Solymár (körtúra!) | 13/320 |

Jelentkezés: Török Erzsébet - 20/314-4615 vagy Kiss Marianna - 75/508-419

**Jelentkezési határidő: 2021. augusztus 13. 1400!** **Fizetendő előleg: 33.000 Ft/fő.**

A résztvevők létszáma technikai okok miatt limitált.

*Szeretettel várom a természetet, a kalandokat és a Magyarországot (is) megismerni vágyók jelentkezését. További részletekről érdeklődni a túravezetőnél.*

Gergely László (🕽: 20/9312-028)